Цанко Церковски
Земледелски марш

chitanka.info

Чеда на родните долини,

герои в ниви, поля бранни —

железни мишци бог дари ни,

юмруци — чукове стоманни.

Другари, наша е земята

и наший труд я оплодява —

да вдигнем гордо знамената,

да гръмне земледелска слава.

Нек враг злобен потрепере

и вдън земята да се срине,

със нас ли сили той ще мери,

пред нас герой ли той ще мине.

Напред, борци, земята цяла

със наште мишци да обхванем —

ръката наша всичко й дала,

ръката, с коя цял свят храним.

Напред на черни труд жреците,

кат гръм полята да преминем,

напред на златни клас творците,

напред, макар и да загинем.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.